รัฐบาลไทย-ข่าวทำเนียบรัฐบาล-ปลัด มท.ย้ำ ทุกหน่วยงานยังคงเดินหน้าปราบปรามอย่างเข้มข้น ทุกพื้นที่เร่งใช้กลไกและภาคีเครือข่ายเพื่อแก้ไขปัญหายาเสพติดทั้งระบบ ป้องกัน ปราบปราม และบำบัดรักษา
วันเสาร์ที่ 19 พฤศจิกายน 2565
ปลัด มท.ย้ํา ทุกหน่วยงานยังคงเดินหน้าปราบปรามอย่างเข้มข้น ทุกพื้นที่เร่งใช้กลไกและภาคีเครือข่ายเพื่อแก้ไขปัญหายาเสพติดทั้งระบบ ป้องกัน ปราบปราม และบําบัดรักษา
ปลัด มท.ย้ํา ทุกหน่วยงานยังคงเดินหน้าปราบปรามอย่างเข้มข้น ทุกพื้นที่เร่งใช้กลไกและภาคีเครือข่ายเพื่อแก้ไขปัญหายาเสพติดทั้งระบบ ป้องกัน ปราบปราม และบําบัดรักษา เพื่อให้สังคมไทยปลอดจากยาเสพติดอย่างแท้จริง
วันนี้ (18 พ.ย. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า หน่วยงานความมั่นคงทุกหน่วยในทุกพื้นที่ยังคงเดินหน้าปราบปรามยาเสพติดอย่างเข้มข้นและจริงจัง โดยได้บูรณาการกําลังคน และเครื่องมืออุปกรณ์ รวมถึงชุดข้อมูลทางการข่าว ทําให้สามารถจับกุมผู้ที่เกี่ยวข้องกับยาเสพติดเป็นจํานวนมากดังที่ทุก ๆ ท่านทราบได้จากการรายงานข่าว แต่ถึงอย่างไรก็ดี ยังคงมีการจับกุมผู้ค้ายาเสพติดรายใหญ่อยู่อย่างต่อเนื่อง ซึ่งแสดงให้เห็นว่ายังคงมีความต้องการยาเสพติดในพื้นที่อยู่ จึงได้เน้นย้ําให้ทุกจังหวัด ทุกอําเภอ ใช้กลไกทางสังคมและภาคเครือข่ายที่เกี่ยวข้องทั้งหมด วางระบบในการป้องกัน ปราบปราม และบําบัดรักษาให้ครบถ้วนสอดคล้องกัน ไม่ว่าจะเป็นการตรวจสอบคนของตนเอง การให้ความรู้และความเข้าใจแก่เด็กและเยาวชนถึงพิษภัยของยาเสพติด การจัดกิจกรรมนันทนาการสร้างพลังเชิงบวกในพื้นที่ การสุ่มตรวจ Re X-Ray พื้นที่สุ่มเสี่ยง หรือการวางระบบติดตามผู้ผ่านการบําบัดรักษาให้หลุดพ้นจากวงจรยาเสพติดอย่างแท้จริง เป็นต้น ซึ่งทุกพื้นที่ก็ดําเนินการอย่างเต็มความสามารถ เพื่อช่วยกันขจัดภัยยาเสพติดให้หมดสิ้นไป สําหรับการดําเนินการจับกุมปราบปรามยาเสพติดนั้น วันนี้ก็ยังคงมีรายงานเข้ามาอย่างต่อเนื่อง ซึ่งจะยกส่วนหนึ่งมาเป็นกรณีตัวอย่าง ดังนี้
1.จังหวัดนครศรีธรรมราช นายอภินันท์ เผือกผ่อง ผู้ว่าราชการจังหวัดนครศรีธรรมราช​ พร้อมด้วย พล.ต.ต.สมชาย ซื่อต่อตระกูล ผู้บังคับการตํารวจภูธรจังหวัดนครศรีธรรมราช พ.อ.วิธเวช วิเศษศรี ผู้แทน รอง ผอ.รมน.จังหวัดนครศรีธรรมราช นายศรัทธา ทองคํา ปลัดจังหวัดนครศรีธรรมราช นายสุเทพ แก้วประดิษฐ์ นายอําเภอเมืองนครศรีธรรมราช และ พ.อ.นุกูล ดําสุวรรณ หัวหน้าชุดปราบปรามยาเสพติด กองทัพภาคที่ ๔ กองอํานวยการรักษาความมั่นคงภายในภาค ๔ ร่วมแถลงข่าวการจับกุมเครือข่ายยาเสพติดรายสําคัญในพื้นที่ คือ นายก้องกิดาภพ หรือก้อง (สงวนนามสกุล) อายุ 22 ปี และนายนนทกฤต หรือปอนด์ (สงวนนามสกุล) อายุ 30 ปี พร้อมของกลาง ยาเสพติดให้โทษประเภท 1 เฮโรอีน ลักษณะเป็นผงแป้งสีขาว แบ่งบรรจุอยู่ในห่อกระดาษสีน้ําตาล ประทับตราสิงโตคู่เหยียบลูกโลก มีอักษร “DOUBLE UOGLOBE BRAND” อยู่บริเวณใต้ตราด่านหนึ่ง จํานวน 10 ห่อ/ก้อน น้ําหนักรวมกว่า​ 4​ กิโลกรัม พร้อมพาหนะที่ใช้กระทําความผิด รถยนต์ ยี่ห้อโตโยต้า รุ่นอัลติส ทะเบียน กท 8500 สุราษฎร์ธานี โดยทําการจับกุมเมื่อวันที่ 16 พฤศจิกายน 2565 บริเวณพื้นที่หมู่ที่ 6 ตําบลโพธิ์เสด็จ อําเภอเมืองนครศรีธรรมราช จังหวัดนครศรีธรรมราช ซึ่งได้นําตัวผู้ต้องหาดําเนินคดี และขยายผลต่อไป
2.จังหวัดลําปาง เจ้าหน้าที่ตํารวจ สภ.แม่พริก ร่วมกับหน่วยงานที่เกี่ยวข้อง ปฏิบัติหน้าที่ประจําด่านตรวจยาเสพติด สภ.แม่พริก ต.พระบาทวังตวง อ.แม่พริก จ.ลําปาง กระทั่งเวลาประมาณ 12.00 น.วานนี้ (17 พ.ย. 65) ได้เรียกตรวจรถยนต์บรรทุก 6 ล้อ ยี่ห้อฮีโน่ ทะเบียน 66-9601 กรุงเทพมหานคร ผลการดําเนินการได้ทําการจับกุมผู้ต้องหา นายวัชระ (สงวนนามสกุล) อายุ 25 ปี มีภูมิลําเนาอยู่ ต.คูเมือง อ.เมืองบุรีรัมย์ จ.บุรีรัมย์ และยึดยาบ้า จํานวน 5 ล้านเม็ด, วัตถุออกฤทธิ์ต่อประสาทประเภท 2 (คีตามีน) จํานวน 101 กก.จึงได้นําตัวพร้อมของกลางส่ง สภ.แม่พริก เพื่อดําเนินคดีตามกฎหมาย และขยายผลต่อไป
3.จังหวัดชัยภูมิ พล.ต.ต.ฉลอง สุขจันทร์ ผบก.ภ.จว.ชัยภูมิ นางสาวสุกัญญา กุลสุวรรณ์ นายอําเภอแก้งคร้อ พร้อมด้วย พ.ต.อ.คําพล โนนุช ผกก.สภ.แก้งคร้อ และชุดสือบสวน สภ.แก้งคร้อ ร่วมตั้งโต๊ะแถลงข่าวผลการจับกุมขบวนการเครือข่ายค้ายาเสพติด พร้อมทั้งของกลางยาบ้า จํานวน 1.1 แสนเม็ด ที่ทําการบุกยึดได้ในครั้งนี้ โดยเจ้าหน้าที่ตํารวจขยายผลและสืบทราบว่ามียาบ้าแอบซุกซ่อน โดยมีนายไชยันตร์ หรือจ่อง เก็บรักษาไว้ เพื่อรอออกจําหน่ายให้กับนักเสพผู้ใช้แรงงานในช่วงตัดอ้อยที่ใกล้จะถึงนี้ ที่บริเวณไร่อ้อยของนายจ่อง เจ้าหน้าที่ตํารวจจึงได้ไปตรวจสอบบริเวณดังกล่าว เจ้าหน้าที่ชุดจับกุมจึงได้แสดงตัวพร้อมสอบถามนายจ่อง เจ้าตัวให้การรับสารภาพว่ายาบ้าจํานวนหนึ่งที่มีผู้มาฝากตนเองไว้ช่วงกลางเดือนมิถุนายน 2565 เจ้าหน้าที่จึงได้ยึดของกลาง และนําตัวผู้ต้องหาดําเนินคดี และสอบปากคําเพิ่มเติมเพื่อขยายผลต่อไป
4.จังหวัดอุบลราชธานี เจ้าหน้าที่ตํารวจตระเวนชายแดนที่ 227 อําเภอเขมราฐ จ.อุบลราชธานี นําโดย พ.ต.อ.รินณวัฒน์ ภูวัฒนติกานต์ ผกก.ตชด.22 ร่วมกับ พ.ต.อ.ชัชชัย สําเนียง ผกก.ตม.จว.อุบลราชธานี พ.ต.ต.พิจักษณ์ พงษ์บุบผา สว.ส.รน.4 กก.10 บก.รน. และเจ้าหน้าที่ที่เกี่ยวข้อง นํากําลัง เข้าจับกุมตัว นายนนธวัฒน์ (สงวนนามสกุล)​ อายุ 24 ปี ชาวอําเภอเขมราฐ จังหวัดอุบลราชธานี ได้พร้อมของกลางยาบ้าที่ซุกซ่อนอยู่ในกระเป๋ากางเกงยีนส์ขาสั้น จํานวน 380 เม็ด โดยจับกุมตัวได้ที่บริเวณริมสระน้ําข้างโรงเรียนชุมชนบ้านขามป้อม อําเภอเขมราฐ จังหวัดอุบลราชธานี ผู้ต้องหาสารภาพว่าซื้อยาบ้าจํานวนดังกล่าวจากเพื่อนชายชาวลาว เพื่อนําไปจําหน่ายให้กับเพื่อนๆในโรงงานและวินมอเตอร์ไซด์รับจ้าง
5.จังหวัดแพร่ นายสมศักดิ์ สุขประเสริฐ นายอําเภอเมืองแพร่/ผอ.ศป.ปส.อ.เมืองแพร่ มอบหมายให้ นายดํารงค์ เจริญจิตต์ ปลัดอําเภอเมืองแพร่ พร้อมด้วย สมาชิกกองอาสารักษาดินแดนอําเภอเมืองแพร่ ที่ 1 ฝ่ายปกครองตําบลแม่คํามี บูรณาการร่วม ฝ่ายความมั่นคงจังหวัดแพร่ เจ้าหน้าที่ตํารวจ สภ.เมืองแพร่ ร่วมกันจับกุมผู้ต้องหา พ.ร.บ.ยาเสพติด จํานวน 3 ราย พร้อมของกลางยาบ้า (เมทแอมเฟตามีน) จํานวน 345 เม็ด โดยนําตัวส่ง สภ.เมืองแพร่ ดําเนินคดีตามกฎหมายต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอความร่วมมือทุกภาคส่วนในสังคม ให้การสนับสนุนช่วยเหลือเจ้าหน้าที่ฝ่ายความมั่นคง ด้วยการช่วยเป็นหูเป็นตาให้กับฝ่ายปกครองเเละเจ้าหน้าที่ตํารวจ ซึ่งหากพบเห็นเบาะเเสก็สามารถเเจ้งข้อมูลให้กับเจ้าหน้าที่ในพื้นที่หรือช่องทางของศูนย์ดํารงธรรม ที่สายด่วน 1567 ควบคู่กับการปลูกฝังจิตสํานึกให้แก่เด็ก เยาวชน คนในครอบครัว ทั้งลูกหลาน หรือผู้ที่เป็นกลุ่มเสี่ยงให้รู้ถึงภัยอันตรายจากยาเสพติด ซึ่งอาจถูกดําเนินคดีตามกฎหมาย ทําให้เสียโอกาสต่าง ๆ ที่อาจได้รับอนาคต นอกจากเรื่องที่กล่าวเป็นเเล้วสิ่งสําคัญที่จะช่วยทําให้สังคมไทยอยู่อย่างมีความสุขที่สมบูรณ์ได้นั้น คือ ต้องให้โอกาสผู้ที่กลับตัวกลับใจ จากเคยหลงผิดได้กลับมาลองใช้ชีวิตเเละร่วมเป็นส่วนหนึ่งที่จะสร้างสรรค์สิ่งดี ๆ ให้กับชุมชนเเละสังคมโดยรวม เป็นกําลังสําคัญในการเสริมสร้างรากฐานที่มั่นคงเเข็งเเรงให้กับคนในหมู่บ้าน นําไปสู่สังคมไทยที่มีความมั่นคงเเละยั่งยืนในทุกมิติ